2018. gada 8. maijā Noteikumi Nr. 265

Rīgā (prot. Nr. 23 9. §)

**Grozījumi Ministru kabineta 2011. gada 15. februāra noteikumos Nr. 131 "Iedzīvotāju reģistrā iekļauto ziņu aktualizēšanas kārtība"**

Izdoti saskaņā ar

Iedzīvotāju reģistra likuma

7.1panta otro daļu,

16. panta pirmo daļu un likuma

"Par miruša cilvēka ķermeņa

aizsardzību un cilvēka audu un

orgānu izmantošanu medicīnā"

3. panta pirmo daļu

Izdarīt Ministru kabineta 2011. gada 15. februāra noteikumos Nr. 131 "Iedzīvotāju reģistrā iekļauto ziņu aktualizēšanas kārtība" (Latvijas Vēstnesis, 2011, 34., 122. nr.; 2013, 173. nr.; 2016, 154. nr.; 2018, 24. nr.) šādus grozījumus:

1. Aizstāt noteikumu tekstā vārdus "Saeimas Kanceleja" ar vārdiem "Saeimas Administrācija".

2. Aizstāt 30. punktā skaitli un vārdu "13.3. apakšpunktā" ar skaitli un vārdu "13.5. apakšpunktā".

3. Papildināt noteikumus ar 30.1punktu šādā redakcijā:

"30.1 Šo noteikumu 13.3. apakšpunktā minētās ziņas pārvaldei vai Latvijas Republikas diplomātiskajai vai konsulārajai pārstāvniecībai sniedz:

30.11.  triju mēnešu laikā pēc pārcelšanās uz pastāvīgu dzīvi ārvalstīs – Latvijas pilsonis, Latvijas nepilsonis vai persona, kura Latvijā saņēmusi reģistrācijas apliecību vai pastāvīgās uzturēšanās apliecību;

30.12.  30 dienu laikā pēc ārvalsts dzīvesvietas adreses maiņas – Latvijas pilsonis, Latvijas nepilsonis vai persona, kura Latvijā saņēmusi reģistrācijas apliecību vai pastāvīgās uzturēšanās apliecību;

30.13.  triju darbdienu laikā pēc pārcelšanās uz dzīvi ārvalstīs vai ārvalsts dzīvesvietas adreses maiņas – persona, kura Latvijā saņēmusi uzturēšanās atļauju."

Ministru prezidents Māris Kučinskis

Iekšlietu ministra vietā –

ārlietu ministrs Edgars Rinkēvičs